Sabinet | Die grande dame van die Vlaamse poësie : Christine D&apos;haen (1923-2009) - tot lof van &apos;n vroulike stem
oa Litnet Akademies : &apos;n Joernaal vir die Geesteswetenskappe, Natuurwetenskappe, Regte en Godsdienswetenskappe - Die grande dame van die Vlaamse poësie : Christine D&apos;haen (1923-2009) - tot lof van &apos;n vroulike stem
Article Title Die grande dame van die Vlaamse poësie : Christine D&apos;haen (1923-2009) - tot lof van &apos;n vroulike stem © Publisher: Litnet Journal Litnet Akademies : &apos;n Joernaal vir die Geesteswetenskappe, Natuurwetenskappe, Regte en Godsdienswetenskappe Author Zandra Bezuidenhout
Abstract Metrics Related Content Abstract Christine D&apos;haen het besondere luister aan die Vlaamse poësie verleen. Haar afsterwe in September 2009 bied die geleentheid om haar te huldig vir haar bydrae tot die literêre kanon van die Lae Lande deur haar werk aan &apos;n groter lesersgroep in Suid-Afrika bekend te stel. Afgesien van die talryke toekennings vir haar poësie en poësievertalings en haar biografie oor Guido Gezelle, is sy bekroon vir haar omvattende bloemlesing van gedigte oor en deur vroue en haar outobiografiese prosa. In 1992 was sy die eerste vrou wat die gesogte Prijs der Nederlandse Letteren verower het. Sy het tot in haar rype ouderdom voortgegaan om te publiseer, en ná haar versamelbundel (Miroirs, 2002) het etlike nuwe titels gevolg, tot haar oeuvre in 2007 met Innisfree afgesluit is. Die unieke eienskappe van haar digkuns verklaar waarom dit nie binne &apos;n bepaalde kategorie ingedeel kan word nie en los staan van enige stroming of tradisie. Hierdie artikel kontekstualiseer D&apos;haen se posisie as vrouedigter in die Nederlandse taalgebiede gedurende tweede helfte van die vorige eeu. Met behulp van &apos;n aantal gediganalises word aangetoon hoe haar eiesoortige stem die aard en omvang van die poësie van vroue binne en buite haar geboorteland verryk het.